RESOLUCIÓN do 14 de agosto de 2024 pola que se publica a concesión das prazas para os grupos de tecnificación e de rendemento deportivo, ao abeiro da Orde do 22 de maio de 2024 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2024/25, e se procede á súa convocatoria (código de procedemento PR952A).
Consellería de Presidencia, Xustiza e Deportes — III. Outras disposicións — 28/08/2024

Antecedentes:
Primeiro. No Diario Oficial de Galicia número 108, do pasado 5 de xuño, publicouse a Orde do 22 de maio de 2024 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2024/25, e estableceuse no seu artigo 2 un prazo límite de presentación das solicitudes dun me a partir do día seguinte ao da súa publicación no Diario Oficial de Galicia (DOG).
Segundo. Unha vez que todas as federacións obxecto desta convocatoria presentaron as solicitudes correspondentes, na data do 16 de xullo de 2024 a Comisión de Selección reunida para o efecto valora as solicitudes presentadas de conformidade coa documentación achegada e eleva informe-proposta de valoración provisional á Secretaría Xeral para o Deporte. O 17 de xullo de 2024 publícanse na web da Secretaría Xeral para o Deporte http://deporte.xunta.gal/ a listaxe provisional de solicitudes admitidas, excluídas e pendentes de emenda, as listas de puntuacións provisionais das persoas solicitantes das prazas de tecnificación e das prazas de rendemento deportivo e de adxudicación provisional de prazas de conformidade coas puntuacións acadadas.
Terceiro. De conformidade co artigo 10.2 da Orde do 22 de maio de 2024, as persoas interesadas puideron formular reclamacións á proposta de puntuacións publicada durante un prazo de 10 días hábiles. Unha vez rematada o prazo de reclamacións presentáronse 13 reclamacións. As ditas reclamacións foron examinadas pola Comisión de Valoración en sesión do 8 de agosto de 2024, elevando nesa mesma data informe-proposta de valoración definitiva á Secretaría Xeral para o Deporte.
Nesa mesma data, a Secretaría Xeral para o Deporte emite a proposta de resolución definitiva, toda vez que non figuran no procedemento nin son tidos en conta na resolución outros feitos nin outras alegacións ou probas que as aducidas polos interesados.
Fundamentos xurídicos:
– Lei 3/2012, do 2 de abril, do deporte de Galicia.
– Orde do 22 de maio de 2024 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2024/25, e se procede á súa convocatoria (código de procedemento PR952A).
– Lei 39/2015, do 1 de outubro, do procedemento administrativo común das administracións públicas.
– Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes.
Acreditadas as actuacións levadas a cabo pola Comisión de Selección a que se refire o artigo 9 da Orde do 22 de maio de 2024 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2024/25, tendo en conta a proposta de resolución da Secretaría Xeral para o Deporte, logo do estudo detallado das solicitudes formuladas comprobando a concorrencia dos requisitos requiridos, e en virtude das atribucións que me foron conferidas,
Primeiro. Outorgar as prazas para o uso das instalacións do Centro Galego de Tecnificación Deportiva, ás persoas deportistas que se recollen no anexo I (grupo de tecnificación) e II (grupo de rendemento) desta proposta de resolución, ordenadas alfabeticamente, unha vez aplicados os criterios establecidos nos artigos 17, 20, 21 y 22 das bases reguladoras do procedemento.
Segundo. Denegar as solicitudes que se recollen no anexo III (grupo de tecnificación) e IV (grupo de rendemento) desta proposta de resolución, ordenadas alfabeticamente, por non obter a condición de beneficiario con base no establecido nos artigos 17, 18, 20, 21 e 22 das bases reguladoras do procedemento.
Terceiro. Publicar as puntuacións outorgadas a cada persoa deportista no anexo V (grupo de tecnificación) e VI (grupo de rendemento) desta resolución.
Cuarto. Esta resolución publicarase no Diario Oficial de Galicia, exporase na páxina web da Secretaría Xeral para o Deporte http://deporte.xunta.gal/ e será notificada ás federacións deportivas galegas solicitantes.
Esta resolución esgota a vía administrativa e contra ela pode interpoñerse un recurso potestativo de reposición perante a persoa titular da Consellería de Presidencia, Xustiza e Deportes, no prazo dun mes contado a partir do dia seguinte ao da súa publicación no Diario Oficial de Galicia, segundo o disposto nos artigos 123 e 125 da Lei 39/2015, do 1 de outubro, do procedemento administrativo común das administracións públicas, ou ben, un recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do dia seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de agosto de 2024
a) Bolsas de residente 2 (por orde alfabética).
b) Bolsas de externo 2 (por orde alfabética).
Motivo da non concesión da bolsa:
Motivo da non concesión da bolsa: